Cât costă o noapte de cazare la hotelul Simonei Halep din Brașov. Cei care vor să aibă parte de o experiență inedită pot merge la hotelul Drachenhaus, situat la aproximativ 500 de metri de zona pietonală a Străzii Republicii, Piața Sfatului sau Biserica Neagră. Însă nu mulți își permit să se cazeze acolo!
Simona Halep, una dintre cele mai bune jucătoare de tenis din lume, deține și un hotel la Brașov, situat la poalele Muntelui Tâmpa. Turiștii care vor să se bucure de o experiență specială, unitatea de cazare poate fi o alegere excelentă.
Hotelul Drachenhaus este considerat un adevărat simbol al luxului și confortului în inima Transilvaniei. Atunci când l-a achiziționat, tenismena a scos din buzunar suma de 2 milioane de euro. Hotelul este de 3 stele, iar turiștii pot avea parte de tot confortul.
Proprietatea tenismenei se bucură de o locație privilegiată, fiind amplasată la aproximativ 500 de metri de zona pietonală a străzii Republicii, Piața Sfatului și Biserica Neagră. Conform detaliilor furnizate de BizBrașov, cei care aleg să se cazeze acolo pot opta pentru camere cu vedere la cartierul medieval sau la muntele Tâmpa. Totodată, turiștii trebuie să știe că prețurile pot varia, în funcție de sezon!
În interior, camerele sunt dotate cu mobilier recondiționat, podele din lemn de esență tare de salcâm și stejar, covoare săsești din lână și băi decorate cu travertin italian de Tivoli. Pentru o singură noapte, cu mic dejun inclus, doi adulți plătesc 379 de lei. Însă în sezon estival, prețurile pot depăși 500 de lei pentru aceeași cameră.
În apropiere de hotel, turiștii pot merge la diverse activităţi, precum ciclism şi drumeţii. Hotelul Drachenhaus este situat la 500 de metri de biserica Neagră și la 400 de metri de Sinagoga din Brașov.
Pe platforma booking.com, unitatea de cazare este evaluată cu 8,5 de către turiști, dovada că hotelul Simonei Halep are toate facilitățile pentru un sejur de neuitat.
În urma audierilor care au avut loc în perioada 7-9 februarie 2024 la Lausanne, Elveția, comisia TAS a admis parțial apelul formulat de Halep împotriva sancțiunii disciplinare impuse de un tribunal independent în septembrie 2023. Astfel, i-a redus perioada de ineligibilitate de la patru ani la nouă luni, perioadă care deja fusese pusă în aplicare prin deciziile inițiale ale ITIA.
"Un element esențial al procesului antidoping este capacitatea unui jucător de a face apel, iar ITIA respectă atât dreptul lor de a face acest lucru, cât și rezultatul. ITIA așteaptă decizia completă și motivată și o va analiza amănunțit în timp util.", a declarat directorul executiv al ITIA, Karen Moorhouse.